Olle Bonniér
Store norske leksikon,Kunst og estetikk,Bildende kunst,Kunsthistorie,Abstrakt ekspresjonisme
Olle Bonniér var en svensk maler, grafiker og billedhugger, som var bosatt i New York, Mexico og Stockholm. Bonniér var en sentral skikkelse i svensk abstrakt (konkret) maleri fra 1947. Han formulerte konkretismens program i artikkelen Naturavbildning – Abstraktion – Konkretion (1948).
Etter en konstruktiv-geometrisk periode gikk han i slutten av 1950-årene over til en mer spontanistisk, dynamisk stil med dramatiske fargekontraster. Han eksperimenterte også med elektroniske kunstverk, blant annet Minos' palass (1967).Bonniér arbeidet i mange ulike teknikker, blant annet tegning, maling, serigrafi, skulptur i papir, betong og i ny teknologi. Han hadde en stor utstilling og forestilling i Moderna Museet i 1985, Vildhunden, og har utført flere offentlige dekorasjonsarbeider. Les mer i Store norske leksikon abstrakt ekspresjonisme abstrakt kunst konkret kunst kunst i Sverige